Document ID: 31996R2389

KOMISSION ASETUS (EY) N:o 2389/96,
annettu 16 päivänä joulukuuta 1996,
yhteisön sekä Baltian maiden välisissä vapaakauppasopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1713/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä annetuista tietyistä myönnytyksistä ja Viron, Latvian ja Liettuan kanssa tehdyissä vapaakauppaa ja kaupan liitännäistoimenpiteitä koskevissa sopimuksissa määrättyjen tiettyjen maataloutta koskevien myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 7 päivänä lokakuuta 1996 annetun neuvoston asetuksen (EY) N:o 1926/96 (1) ja erityisesti sen 5 artiklan,
sekä katsoo, että
yhteisön sekä Baltian maiden välisissä vapaakauppasopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla 13 päivänä heinäkuuta 1995 annetun asetuksen (EY) N:o 1713/95 (2), sellaisena kuin se on viimeksi muutettuna asetuksella (EY) N:o 1929/96 (3), 5 artiklan toisessa kohdassa säädetään, että todistusten voimassaolo ei voi jatkua niiden antovuoden 31 päivää joulukuuta myöhäisempään ajankohtaan,
vapaakaupasta tehdyissä sopimuksissa määrättyjen maataloutta koskevien myönnytysten mukauttamista ja asetuksella (EY) N:o 1929/96 käyttöön otettuja liitännäistoimenpiteitä voidaan soveltaa 1 päivästä heinäkuuta 1996; mainitussa asetuksessa tarkoitetut vuosittaiset määrät vahvistetaan 12 kuukauden kaudelle 1 päivästä heinäkuuta 30 päivään kesäkuuta kauden 1 päivästä tammikuuta 31 päivään joulukuuta sijasta; tämän vuoksi todistusten voimassaolon määräpäivä olisi muutettava 31 päivästä joulukuuta 30 päivään kesäkuuta, ja
tässä asetuksessa säädetyt toimenpiteet ovat maito- ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1713/95 5 artiklan toinen kohta seuraavasti:
"Todistusten voimassaolo ei kuitenkaan voi jatkua niiden antovuoden 30 päivää kesäkuuta myöhäisempään ajankohtaan."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1.11.1996 alkaen annettuihin tuontitodistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 1996.

Labels: 3
17
18
15